CELEX: 31987R0981
Language: el
Date: 1987-04-03 00:00:00
Title: Κανονισμός (ΕΟΚ) αριθ. 981/87 της Επιτροπής της 3ης Απριλίου 1987 για παράταση του κανονισμού (ΕΟΚ) αριθ. 139/87 σχετικά με επείγουσα ενέργεια για τη χορήγηση βοείου κρέατος υπέρ των απόρων

Avis juridique important

|

31987R0981

Κανονισμός (ΕΟΚ) αριθ. 981/87 της Επιτροπής της 3ης Απριλίου 1987 για παράταση του κανονισμού (ΕΟΚ) αριθ. 139/87 σχετικά με επείγουσα ενέργεια για τη χορήγηση βοείου κρέατος υπέρ των απόρων  

Επίσημη Εφημερίδα αριθ. L 092 της 04/04/1987 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 981/87 ΤΗΣ ΕΠΙΤΡΟΠΗΣ  της 3ης Απριλίου 1987  για παράταση του κανονισμού (ΕΟΚ) αριθ. 139/87 σχετικά με επείγουσα ενέργεια για τη χορήγηση βοείου κρέατος υπέρ των απόρων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουλίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 467/87 (2), και ιδίως το άρθρο 7 παράγραφος 3,  Εκτιμώντας:  ότι ο κανονισμός (ΕΟΚ) αριθ. 139/87 της Επιτροπής (3) προβλέπει τη δωρεάν διάθεση για αγαθοεργούς σκοπούς και στις φιλανθρωπικές οργανώσεις βοείου κρέατος για δωρεάν χορήγηση στους απόρους· ότι το μέτρο αυτό περιορίζεται έως τις 31 Μαρτίου 1987· ότι, λόγω των εκτάκτων κλιματολογικών συνθηκών στην Ελλάδα, είναι σκόπιμο να παραταθεί το μέτρο υπέρ των απόρων σ' αυτό το κράτος μέλος·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εφαρμογή του κανονισμού (ΕΟΚ) αριθ. 139/87 παρατείνεται έως τις 30 Απριλίου 1987 όσον αφορά την δωρεάν διάθεση βοείου κρέατος για την δωρεάν διανομή του στους απόρους στην Ελλάδα.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Απριλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 2. 1968, σ. 24.  (2) ΕΕ αριθ. L 48 της 17. 2. 1987, σ. 1.  (3) ΕΕ αριθ. L 17 της 20. 1. 1987, σ. 19.